Χαρτοφυλάκια αιολικής ενέργειας στην ελληνική αγορά: Διαχείριση κινδύνων και οικονομική απόδοση για τους φορείς σωρευτικής εκπροσώπησης ανανεώσιμων πηγών ενέργειας
Creators: name: Κοτόπουλος, Αλέξανδρος Γεώργιος Κωνσταντίνου
Publisher: name: Aristotle University of Thessaloniki
Year: 2024
Subjects: Ανανεώσιμες πηγές ενέργειας
Φορείς Σωρευτικής εκπροσώπησης ΑΠΕ
Γεωγραφική διαφοροποίηση
Renewable energy sources
RES Aggregators
Geographical diversification

description: Η παρούσα διπλωματική εργασία διερευνά την ενσωμάτωση των Ανανεώσιμων Πηγών Ενέργειας (ΑΠΕ) στην ελληνική αγορά ενέργειας, εστιάζοντας στο ρόλο των Φορέων Σωρευτικής Εκπροσώπησης ΑΠΕ (Φο.Σ.Ε.) στη διαχείριση των κινδύνων που συνδέονται με τη μεταβλητότητα και την απρόβλεπτη παραγωγή αιολικής ενέργειας και το πως αυτές επηρεάζουν την οικονομική απόδοση των χαρτοφυλακίων τους. Η παγκόσμια στροφή προς ένα ενεργειακό σύστημα χαμηλών εκπομπών διοξειδίου του άνθρακα υπογραμμίζει τη σημασία των ΑΠΕ, με την αιολική, την ηλιακή και την υδροηλεκτρική ενέργεια να διαδραματίζουν καθοριστικό ρόλο. Οι πολιτικές της Ευρωπαϊκής Ένωσης για το κλίμα και την ενέργεια, με στόχο ένα μερίδιο 35% των ΑΠΕ στη συνολική κατανάλωση ενέργειας έως το 2030, καθοδηγούν την ενεργειακή μετάβαση της Ελλάδας. Η ίδρυση του Ελληνικού Χρηματιστηρίου Ενέργειας (HEnEx) διευκολύνει την ένταξη των ΑΠΕ στην αγορά, τονίζοντας την ανάγκη για αποτελεσματικές στρατηγικές διαχείρισης κινδύνων για τους Φο.Σ.Ε. ΑΠΕ. Οι Φο.Σ.Ε. ΑΠΕ λειτουργούν ως μεσάζοντες μεταξύ των παραγωγών ενέργειας από ανανεώσιμες πηγές και της αγοράς ενέργειας, συγκεντρώνοντας ενέργεια για χονδρική ή άμεση πώληση στους καταναλωτές. Ο ρόλος αυτός είναι ζωτικής σημασίας για τον μετριασμό της μεταβλητότητας και της αβεβαιότητας της αιολικής ενέργειας, τη μείωση του κόστους συναλλαγών και τη δυνατότητα αποτελεσματικής συμμετοχής των παραγωγών μικρής ή/και μεγάλης κλίμακας στην αγορά. Ωστόσο, η ενσωμάτωση της αιολικής ενέργειας θέτει μοναδικές προκλήσεις, εκθέτοντας τους Φο.Σ.Ε. σε οικονομικούς κινδύνους στην Αγορά Επόμενης Μέρας και στην Αγορά Εξισορρόπησης. Η παρούσα εργασία διερευνά τις προκλήσεις που αντιμετωπίζουν οι Φο.Σ.Ε. στην ελληνική αγορά ενέργειας, εστιάζοντας στους κινδύνους που σχετίζονται με την πρόβλεψη της παραγωγής αιολικής ενέργειας και την οικονομική τους έκθεση στους μηχανισμούς τιμολόγησης της Αγοράς Επόμενης Μέρας και της Αγοράς Εξισορρόπησης. Επίσης, διερευνά και αναπτύσσει στρατηγικές και λύσεις που σχετίζονται με την γεωγραφική διαφοροποίηση των χαρτοφυλακίων αιολικής ενέργειας, για τον μετριασμό των κινδύνων ώστε να υποστηριχθεί η επιτυχής ενσωμάτωση των ΑΠΕ στο ελληνικό ενεργειακό σύστημα. Μέσω μιας ολοκληρωμένης ανάλυσης της υπάρχουσας βιβλιογραφίας, των κανονιστικών πλαισίων και των βέλτιστων πρακτικών, η παρούσα διπλωματική εργασία στοχεύει να παράσχει πολύτιμες πληροφορίες στους φορείς χάραξης πολιτικής, στους διαχειριστές δικτύων και στους Φο.Σ.Ε. προς ένα πιο βιώσιμο ενεργειακό μέλλον στην Ελλάδα.
description: This thesis investigates the integration of Renewable Energy Sources (RES) into the Greek energy market, focusing on the role of RES Aggregators in managing the risks associated with the variability and unpredictability of wind energy production and how these affect their economic performance. The global shift towards a low-carbon energy system highlights the importance of RES, with wind, solar, and hydroelectric power playing a pivotal role. The European Union's climate and energy policies, aiming for a 35% RES share in total energy consumption by 2030, guide Greece's energy transition. The establishment of the Greek Energy Exchange (HEnEx) facilitates the integration of RES into the market, underscoring the need for effective risk management strategies for RES Aggregators. RES Aggregators act as intermediaries between renewable energy producers and the energy market, aggregating energy for wholesale or direct sale to consumers. This role is crucial for mitigating the variability and uncertainty of wind energy, reducing transaction costs, and enabling effective market participation of producers of various scales. However, the integration of wind energy poses unique challenges, exposing Aggregators to financial risks in the Day-Ahead Market and the Balancing Market. This work explores the challenges faced by Aggregators in the Greek energy market, focusing on the risks related to wind energy production forecasting and their economic exposure to market pricing mechanisms. It also investigates and develops strategies and solutions related to the geographical diversification of wind energy portfolios for risk mitigation to support the successful integration of RES into the Greek energy system. Through a comprehensive analysis of existing literature, regulatory frameworks, and best practices, this thesis aims to provide valuable information to policymakers, network operators, and Aggregators towards a more sustainable energy future in Greece.